
	Názov vyučovacieho predmetu
	PRAX

	Počet vyučovacích hodín v ročníkoch
	99 + 99 +132 + 120 = 450 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	37 Doprava, pošty a telekomunikácie

	Názov ŠkVP
	Technika a prevádzka dopravy

	Študijný odbor
	3765 M technika a prevádzka dopravy

	Stupeň vzdelania
	úplne stredné odborné vzdelanie 

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 01.09.2025 počnúc 1. ročníkom



Charakteristika vyučovacieho predmetu
Hlavným cieľom tohto predmetu je  nadobúdanie praktických zručnosti formou cvičnej a produktívnej práce, získavanie pracovných návykov, zlepšenie odborných vedomostí, prepojenie teoretických poznatkov s praktickou činnosťou, získanie konkrétnej predstavy a rozvoj technického myslenia a kreativity. Učivo predmetu prax je v každom ročníku  rozdelené do troch tematických celkov. V prvom ročníku sa žiaci naučia pracovať s náradím pre ručné spracovanie kovov, kde si vyskúšajú delenie materiálov, vŕtanie otvorov, ohýbanie a dokončovacie operácie súvisiace s ručným spracovaním. V tematickom celku základy konštrukčnej a technologickej prípravy získajú zručnosti v strojnom obrábaní a obsluhe gravírovacieho stroja a v časti základy elektromontážnych prác žiaci získajú zručnosti v oblasti čítania elektrotechnických schém, merania základných elektrických veličín,  zapojenia jednoduchých elektrických obvodov  a spájkovania. V druhom ročníku sa žiaci venujú praktickej činnosti pri rozoberaní podvozkových častí, častí tlmenia a brzdenia, naučia sa princípu činnosti spaľovacieho motora a základom opravy a  údržby prevodového ústrojenstva. V tematickom celku zváranie si žiaci prakticky osvoja zváranie metódou MMA a metódou MIG/MAG. V časti elektronické obvody žiaci získajú zručnosti v oblasti návrhu elektronických zariadení pomocou CAD systému a v oblasti výroby elektronických zariadení na základe vlastného návrhu. V treťom ročníku prebieha prax žiakov na pracovisku u zamestnávateľa, ktorý sa opiera o tematické celky navrhnuté ako samotnou školou tak aj s prihliadnutím na podmienky a požiadavky odborníkov z praxe a potrieb trhu. V tematickom celku oprava a údržba podvozkov si žiaci  rozšíria  vedomosti pri oprave prednej  a zadnej nápravy automobilu, zdokonalia  sa v pneuservisných prácach, vykonávajú merania prevádzkových kvapalín a opravu a údržbu brzdového ústrojenstva.  V časti oprava spaľovacieho motora a prevodovky vykonávajú demontáž a montáž motora s prevodovkou. Na základe pripravených úloh vykonávajú merania,   vyhodnocujú protokoly a sú vedení aby správne posúdili   rozsah potrebných  opráv. V tematickej časti, údržba elektrických zariadení vozidiel žiaci vykonávajú demontáž a montáž príslušného zariadenia z motorového vozidla. Vykonávajú základnú diagnostiku jednotlivých elektrických častí motorového vozidla. Na základe meraní posudzujú stav príslušného zariadenia a vykonávajú potrebné úkony. V štvrtom ročníku v tematickej časti kontrola technického stavu motorového vozidla žiaci vykonávajú posúdenie a diagnostiku prevodky riadenia, prevodovky motorového vozidla ,  vykonávajú kontrolu výfukového, chladiaceho a mazacieho systému automobilu kde riešia rôzne pridelené úlohy na ktorých sa naučia správne posúdiť skutočný stav a navrhnúť optimálne riešenia. V tematickej časti údržba hnacej sústavy motorových vozidiel sa žiaci naučia posúdiť technický stav spaľovacieho motora, kde merajú rovinnosť hlavy, posudzujú opotrebenie ventilov, valcov, piestov a kľukového hriadeľa. Žiaci sú vedení, aby správne vyhodnotili potrebu výmeny rozvodového mechanizmu a vedeli správne posúdiť činnosť diferenciálu a rozvodovky. V tematickej časti diagnostika a údržba elektronických systémov žiaci posudzujú stav motorového vozidla, kde prostredníctvom diagnostiky zisťujú stav akčných členov, robia diagnostiku komfortného systému vozidla, diagnostiku zdrojovej sústavy, elektronického zapaľovania a získajú potrebné informácie pri práci a diagnostike elektrických áut. Predmet odborná prax sa v prvom, druhom a štvrtom ročníku učí v priestoroch školských dielní a v špecializovaných učebniach. Žiaci sú rozdelení do troch skupín, aby boli dodržané požiadavky na bezpečnosť a ochranu zdravia pri práci. Tretí ročník žiaci absolvujú na pracovisku u zamestnávateľa ako celodennú prax. Pri výučbe sa v rámci vyučovacieho predmetu využívajú rôzne vyučovacie stratégie, výkladové demonštračné metódy a problémové vyučovanie. Na dosiahnutie výchovno-vzdelávacích cieľov sa používajú názorné ukážky a samotná činnosť žiakov pri   oprave a údržbe motorového vozidla a jeho častí.  Pre posilnenie predstavivosti a pochopenia vzájomnej interakcie sa využíva didaktická technika, učebné pomôcky, rôzne druhy nástrojov a prístrojov..


	Rámcový rozpis učiva

	1. ročník
	99 hodín spolu

	Ručné spracovanie technických materiálov
	33 hodín

	Úvod, poučenie žiakov s PPŠD , ZBP a PO
	

	Meranie a orysovanie
	

	Delenie polotovarov
	

	Ručné dokončovacie operácie
	

	Výroba otvorov
	

	Tvárnenie za studena
	

	Povrchové úpravy
	

	Základy konštrukčnej a technologickej prípravy
	33 hodín

	Úvod, poučenie žiakov s PPŠD, ZBP a PO
	

	Sústruženie
	

	Frézovanie
	

	Obrážanie
	

	Gravírovacie programy a zariadenia
	

	Obsluha gravírovacieho zariadenia
	

	Základy elektromontážnych prác
	33 hodín

	Úvod, poučenie žiakov s PPŠD, ZBP, organizácia práce
	

	Vodiče, izolanty 
	

	Elektrotechnické schémy, základy tvorby schém
	

	Elektrotechnické schémy, spôsoby kreslenia
	

	Elektrotechnické značky
	

	Meranie veličín, napätie, prúd, výkon
	

	Elektrické obvody s pasívnymi súčiastkami
	

	Elektrické obvody s aktívnymi súčiastkami
	

	Istenie elektrických obvodov
	

	Spájkovanie
	

	Systematizácia učiva
	

	2. ročník
	99 hodín spolu

	Stavba automobilov
	33 hodín

	Úvod, poučenie žiakov s PPŠD, ZBP a PO
	

	Kontrola nosných častí karosérie
	

	Diagnostika podvozkových častí automobilu
	

	Diagnostika a oprava výfukového systému
	

	Kontrola prevádzkových kvapalín
	

	Demontáž a montáž kľukového mechanizmu
	

	Demontáž a montáž prevodového mechanizmu
	

	Demontáž a montáž prevodovky a rozvodovky
	

	Zváranie
	33 hodín

	Úvod, poučenie žiakov s PPŠD, ZBP a PO
	

	Zváranie prostredníctvom zváracieho simulátora
	

	Zváranie obalovou elektródou (MMA)
	

	Zváranie v ochrannej atmosfére (MIG, MAG)
	

	Elektronické obvody 
	33 hodín

	Prevádzkový poriadok elektrotechnického laboratória
	

	BOZP pri práci na elektrických zariadeniach
	

	Softvér pre návrh DPS - kreslenie schém, návrh dosky plošného spoja, kompletizácia a kontrola návrhu
	

	Výroba DPS
	

	Osadenie súčiastok na DPS
	

	Oživenie zariadenia
	

	Komplexná projektová úloha
	

	Systematizácia učiva
	

	3. ročník
	132 hodín spolu

	Oprava a údržba podvozku
	44 hodín

	Úvod, poučenie žiakov s PPŠD, ZBP a PO
	

	Oprava časti karosérie a rámov
	

	Diagnostika a výmena tlmiča
	

	Diagnostika a výmena stabilizátora
	

	Pneuservisné práce
	

	Diagnostika prevádzkovej brzdovej sústavy
	

	Diagnostika a oprava prednej nápravy
	

	Diagnostika a oprava riadenia
	

	Diagnostika a oprava zadnej nápravy
	

	Oprava spaľovacieho motora a prevodovky
	44 hodín

	Úvod, poučenie žiakov s PPŠD, ZBP a PO
	

	Demontáž a montáž spaľovacieho motora
	

	Demontáž a montáž ventilového rozvodu
	

	Kontrola hlavy valcov, ventilov
	

	Kontrola valcov a piestov
	

	Kontrola kľukového hriadeľa
	

	Demontáž a montáž prevodovky
	

	Demontáž a montáž diferenciálu
	

	Demontáž a montáž rozvodovky
	

	Demontáž a montáž spojky
	

	Údržba elektrických zariadení vozidiel
	44 hodín

	Úvod, poučenie žiakov s PPŠD, ZBP a PO
	

	Demontáž a montáž alternátora z vozidla
	

	Alternátor, mechanická a elektrická kontrola
	

	Demontáž a montáž spúšťača z vozidla
	

	Spúšťač, mechanická a elektrická kontrola
	

	Akumulátor, kontrola stavu, dobíjanie, údržba
	

	Obsluha diagnostického zariadenia Gutmann
	

	Diagnostika motorového vozidla zariadením Gutmann
	

	Diagnostika plne elektronického zapaľovacieho systému a vstrekovačov zážihového motora
	

	Osvetlenie vozidiel, kontrola a údržba
	

	Bezpečnosť pri práci na  údržbe a opravách elektrických vozidiel
	

	Diagnostika a opravy vysokonapäťových systémov v hybridných a elektrických vozidlách
	

	4. ročník
	120 hodín spolu

	Údržba hnacej sústavy motorového vozidla
	40 hodín

	Úvod, poučenie žiakov s PPŠD, ZBP a PO
	

	Oprava a údržba spaľovacieho motora
	

	Oprava a údržba piestov
	

	Kontrola rovinnosti hlavy valcov
	

	Kontrola ventilov
	

	Oprava a údržba kľukového hriadeľa
	

	Oprava a údržba valcov
	

	Nastavenie rozvodov
	

	Oprava a údržba prevodovky
	

	Oprava a údržba diferenciálu
	

	Kontrola technického stavu motorového vozidla
	40 hodín

	Úvod, poučenie žiakov s PPŠD, ZBP a PO
	

	Kontrola technického stavu vozidla
	

	Diagnostika a údržba brzdovej sústavy
	

	Diagnostika a údržba prevodovky riadenia
	

	Diagnostika a údržba prevodového mechanizmu
	

	Diagnostika a údržba chladiaceho a mazacieho systému
	

	Diagnostika motora
	

	Diagnostika a údržba výfukového systému DPF, EGR
	

	Analýza výfukových plynov
	

	Kontrola technického stavu vozidla opakovanie
	

	Diagnostika a údržba elektronických systémov
	40 hodín

	Úvod, poučenie žiakov s PPŠD, ZBP a PO
	

	Celková diagnostika vozidla elektronickým diagnostickým zariadením
	

	Diagnostika lambda regulácie
	

	Diagnostika akčných členov
	

	Readliness kód
	

	Meranie emisií, kontrola spaľovacieho systému
	

	Diagnostika elektronického zapaľovania
	

	Diagnostika zdrojovej sústavy vozidla
	

	Diagnostika ABS
	

	Diagnostika komfortného systému vozidla
	



Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.

Vzdelávací plán schvaľuje predmetová komisia a prerokuje pedagogická rada.

